CELEX: C2007/315/24
Language: el
Date: 2007-12-22 00:00:00
Title: Υπόθεση C-195/06: Απόφαση του Δικαστηρίου (τέταρτο τμήμα) της 18ης Οκτωβρίου 2007 [αίτηση του Bundeskommunikationssenat (Αυστρία) για την έκδοση προδικαστικής αποφάσεως] — Kommunikationsbehörde Austria (KommAustria) κατά Österreichischer Rundfunk (ORF) (Ελεύθερη παροχή υπηρεσιών — Τηλεοπτικές δραστηριότητες — Οδηγίες 89/552/ΕΟΚ και 97/36/ΕΚ — Έννοιες των όρων τηλεαγορά και τηλεοπτική διαφήμιση — Τυχηρό παίγνιο)

22.12.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 315/15
            
         Απόφαση του Δικαστηρίου (τέταρτο τμήμα) της 18ης Οκτωβρίου 2007 [αίτηση του Bundeskommunikationssenat (Αυστρία) για την έκδοση προδικαστικής αποφάσεως] — Kommunikationsbehörde Austria (KommAustria) κατά Österreichischer Rundfunk (ORF)
   (Υπόθεση C-195/06) (1)
   
   (Ελεύθερη παροχή υπηρεσιών - Τηλεοπτικές δραστηριότητες - Οδηγίες 89/552/ΕΟΚ και 97/36/ΕΚ - Έννοιες των όρων «τηλεαγορά» και «τηλεοπτική διαφήμιση» - Τυχηρό παίγνιο)
   (2007/C 315/24)
   Γλώσσα διαδικασίας: η γερμανική
   Αιτούν δικαστήριο
   Bundeskommunikationssenat
   Διάδικοι στην υπόθεση της κύριας δίκης
   Kommunikationsbehörde Austria (KommAustria)
   κατά
   Österreichischer Rundfunk (ORF)
   Αντικείμενο της υποθέσεως
   Αίτηση εκδόσεως προδικαστικής αποφάσεως — Bundeskommunikationssenat — Ερμηνεία του άρθρου 1, στοιχεία γ' και στ', της οδηγίας 89/552/ΕΟΚ του Συμβουλίου, της 3ης Οκτωβρίου 1989, για τον συντονισμό ορισμένων νομοθετικών, κανονιστικών και διοικητικών διατάξεων των κρατών μελών σχετικά με την άσκηση τηλεοπτικών δραστηριοτήτων (ΕΕ L 298, σ. 23), όπως τροποποιήθηκε με την οδηγία 97/36/EΚ του Ευρωπαϊκού Κοινοβουλίου και του Συμβουλίου, της 30ής Ιουνίου 1997 (ΕΕ L 202, σ. 60) — Τηλεοπτική εκπομπή που παρέχει στους τηλεθεατές τη δυνατότητα να μετάσχουν σε τυχηρό παίγνιο δια της κλήσεως ειδικού αριθμού τηλεφώνου — Έννοια της «τηλεοπτικής διαφήμισης» και της «τηλεαγοράς»
   Διατακτικό της αποφάσεως
   Το άρθρο 1 της οδηγίας 89/552/ΕΟΚ του Συμβουλίου, της 3ης Οκτωβρίου 1989, για τον συντονισμό ορισμένων νομοθετικών, κανονιστικών και διοικητικών διατάξεων των κρατών μελών σχετικά με την άσκηση τηλεοπτικών δραστηριοτήτων, όπως τροποποιήθηκε από την οδηγία 97/36/ΕΚ του Ευρωπαϊκού Κοινοβουλίου και του Συμβουλίου, της 30ής Ιουνίου 1997, πρέπει να ερμηνευθεί υπό την έννοια ότι εκπομπή ή μέρος εκπομπής, κατά τη διάρκεια της οποίας ραδιοτηλεοπτικός σταθμός παρέχει στους τηλεθεατές τη δυνατότητα να μετάσχουν δια της απευθείας κλήσεως ειδικού τηλεφωνικού αριθμού και, ως εκ τούτου, έναντι πληρωμής σε τυχηρό παίγνιο,
   
               —
            
            
               εμπίπτει στην κατ' άρθρο 1, στοιχείο στ', της εν λόγω οδηγίας έννοια της τηλεαγοράς, υπό την προϋπόθεση ότι η εκπομπή αυτή ή το μέρος της αποτελεί πραγματική παροχή υπηρεσιών λαμβανομένου υπόψη, πρώτον, του σκοπού της εκπομπής στην οποία εντάσσεται το παίγνιο, δεύτερον, της σημασίας του παιγνίου στο πλαίσιο της εκπομπής από άποψη χρόνου και προσδοκώμενων οικονομικών ωφελειών σε σχέση με τα αναμενόμενα οικονομικά οφέλη της εκπομπής στο σύνολό της και, τρίτον, του είδους των ερωτήσεων προς τους υποψηφίους·
            
         
               —
            
            
               εμπίπτει στην κατ' άρθρο 1, στοιχείο γ', της εν λόγω οδηγίας έννοια της τηλεοπτικής διαφήμισης, υπό την προϋπόθεση ότι το παίγνιο αυτό, λόγω του σκοπού και του περιεχομένου του καθώς και των συνθηκών υπό τις οποίες παρουσιάζονται τα βραβεία, συνίσταται σε ανακοίνωση που προτρέπει τους τηλεθεατές να αποκτήσουν τα αγαθά και να χρησιμοποιήσουν τις υπηρεσίες που παρουσιάζονται ως βραβεία ή προωθεί εμμέσως εν είδει αυτοπροβολής την αξία των προγραμμάτων του οικείου σταθμού.
            
         
      (1)  ΕΕ C 243 της 1.10.2005.